ΓΡΑΠΤΗ ΕΡΩΤΗΣΗ E-3996/00

υποβολή: Helmuth Markov (GUE/NGL) προς την Επιτροπή

(21 Δεκεμβρίου 2000)

Θέμα: Διαφορετικές εισφορές για τα μέλη των περιφερειακών βιομηχανικών και εμπορικών επιμελητηρίων στη Γερμανία

1. Έχει η Επιτροπήπόψη της ότι τα άνω των 80 βιομηχανικά και εμπορικά επιμελητήρια της Γερμανίας (IHK), τα οποίαπάγονται στην Ένωση Βιομηχανικών και Εμπορικών Επιμελητηρίων Γερμανίας (DIHT), απαιτούν διαφορετικές εισφορές από τις επιχειρήσεις που είναι μέλη τους;

2. Γνωρίζει, επιπλέον, η Επιτροπή ότι οι διαφορές αυτές ανέρχονται σε περίπου 300 %;

3. Συμμερίζεται η Επιτροπή την άποψη ότι με αυτόν τον τρόπο παραβιάζονται διατάξεις της νομοθεσίας περί ανταγωνισμού και περί συμπράξεων επιχειρήσεων;

4. Θεωρεί η Επιτροπή ότι οι σημαντικές διαφορές όσον αφορά το ύψος των εισφορών καθιστούν αναγκαία τη λήψη μέτρων;

5. Στις 11 Απριλίου 2000 το αναγνωρισμένο σωματείο Ένωση καινοτόμων επιχειρήσεων κατασκευής αυτοκινήτων και εμπορικών εκπροσώπων (VIKH) ζήτησε εγγράφως τη χορήγηση πιστοποιητικού ατομικής απαλλαγής και αρνητικής πιστοποίησης για την εφαρμογή εκ μέρους των επιμελητηρίων διαφορετικών εισφορών. Με ποιο σκεπτικό αρνείται ή καθυστερεί η Επιτροπή να χορηγήσει τα εν λόγω έγγραφα και γιατί δεν το έχει ακόμα πράξει;

Απάντηση του κ. Monti Εξ ονόματος της Επιτροπής

(28 Μαρτίου 2001)

Η Επιτροπή εξέτασε ήδη επανειλημμένως τα θέματα σχετικά με τηνποχρεωτική εγγραφή στα εμπορικά και βιομηχανικά επιμελητήρια (Industrie- und Handelsskammern IHK) και τις αποκλίσεις μεταξύ των εφαρμοζόμενων εισφορών. Οι κανόνες ανταγωνισμού της Συνθήκης ΕΚ αφορούν κυρίως τη συμπεριφορά των επιχειρήσεων ή των ομίλων επιχειρήσεων. Πράγματι, οι σχετικές διατάξεις της Συνθήκης εφαρμόζονται σε περιπτώσεις περιορισμού του ανταγωνισμού που οφείλεται σε συμφωνίες ή εναρμονισμένες πρακτικές μεταξύ επιχειρήσεων, σε αποφάσεις συνεταιρισμού ή σε κατάχρηση δεσπόζουσας θέσης από μια εκ των επιχειρήσεων. Επιπλέον, οι κοινοτικοί κανόνες ανταγωνισμού εφαρμόζονται μόνο όταν αποδειχθεί ότι επηρεάζεται σημαντικά το ενδοκοινοτικό εμπόριο.

Στη Γερμανία, η εγγραφή σε εμπορικό και βιομηχανικό επιμελητήριο και οι αρχές που διέπουν την καταβολή των τελών συμμετοχής διέπονται από την νομοθεσία. Το ποσό των εισφορών καθορίζεται με βάση αυτό το νομοθετικό πλαίσιο. Όσον αφορά τις διαφορές στο επίπεδο στων εισφορών μεταξύ εμπορικών και βιομηχανικών επιμελητηρίων, αυτές δεν βασίζονται ούτε σε συμφωνίες ή εναρμονισμένες πρακτικές μεταξύ επιχειρήσεων ούτε και σε απόφαση συνεταιρισμού επιχειρήσεων που συνίσταται από εμπορικά και βιομηχανικά επιμελητήρια. Η κατάχρηση δεσπόζουσας θέσης αποκλείεται αυτομάτως λόγω του ότι, σύμφωνα με τις διατάξεις των κοινοτικών κανόνων περί ανταγωνισμού τα εμπορικά και βιομηχανικά επιμελητήρια δεν θεωρούνται επιχειρήσεις.

Στις 2 Μαΐου 2000, η Επιτροπή απάντησε ήδη στην επιστολή της Ένωσης Καινοτόμων επιχειρήσεων κατασκευής αυτοκινήτων και εμπορικών αντιπροσώπων VIHK (Verband der innovativen Kfz-Unternehmer und Handelsvertreter e.V). Η Επιτροπή δεν μπορεί να θεωρήσει το περιεχόμενο της επιστολής αυτής ως αίτηση αρνητικής πιστοποίησης ή απαλλαγής. Μόνο τα εμπορικά και βιομηχανικά επιμελητήρια έχουν το δικαίωμα ναποβάλουν τέτοια αίτηση, αλλά δεν το έκαναν. Εξάλλου, λόγω της νομικής κατάστασης που περιγράφεται παραπάνω, η αίτηση αυτή δεν είναι ούτε απαραίτητη ούτε σκόπιμη. Επομένως, δενπάρχει κανένα έγγραφο το οποίο η Επιτροπή μπορεί να απορρίψει ή του οποίου να αναστείλει την έκδοση.